**ส่วนที่ 3**

**โครงสร้างของสำนักงานปลัดกระทรวงพลังงาน**

**3.1 ภาพรวม**

**3.1.1 วิสัยทัศน์**

**“หน่วยงานสมรรถนะสูงที่บูรณาการการขับเคลื่อนนโยบายและบริหารจัดการด้านพลังงานในทุกระดับ   
เพื่อสร้างความมั่นคงและยั่งยืนด้านพลังงานของประเทศ”**

**3.1.2 พันธกิจ เป้าประสงค์ ค่านิยม**

**1) พันธกิจ**

1. ศึกษา วิเคราะห์ นโยบายและแนวทางขับเคลื่อนภารกิจของกระทรวงพลังงาน ทั้งภายในประเทศและต่างประเทศ
2. กำกับ เร่งรัด ติดตาม ประเมินผล และสนับสนุนการปฏิบัติราชการส่วนกลางและส่วนภูมิภาค ให้เป็นไปตามเป้าหมายและกฎหมายที่เกี่ยวข้อง
3. ประชาสัมพันธ์สร้างความรู้และความเข้าใจให้กับประชาชน ตลอดจนประสานการมีส่วนร่วมของผู้มีส่วนได้ส่วนเสียในการพัฒนาพลังงาน
4. พัฒนาทรัพยากรบุคคล ระบบบริหารจัดการทรัพยากร กฎหมาย ระบบเทคโนโลยีสารสนเทศและการสื่อสารให้ทันสมัย มีประสิทธิภาพ เพื่อเพิ่มสมรรถนะองค์กร เสริมสร้างธรรมาภิบาล และดำรงไว้ซึ่งจริยธรรมในองค์กร

**2) เป้าประสงค์**

1. นโยบายและแผนงานของกระทรวงพลังงานสอดคล้องกับเป้าหมายยุทธศาสตร์ชาติและนโยบายที่เกี่ยวข้อง ซึ่งสอดคล้องกับบริบททั้งในและต่างประเทศ
2. นโยบายและแผนงานถ่ายทอดไปสู่การปฏิบัติ เกิดผลสัมฤทธิ์ในการปฏิบัติงาน มีการบูรณาการระหว่างส่วนกลางและส่วนภูมิภาค
3. ประชาชนมีความรู้ ความเข้าใจด้านพลังงานและมีเครือข่ายสนับสนุนนโยบายด้านพลังงาน
4. บุคลากรมีความพร้อมในการปฏิบัติงานที่มีประสิทธิภาพเพิ่มขึ้น ตามหลักธรรมาภิบาล และ มีจริยธรรม

**3) ค่านิยม**

1. **มุ่งเน้นประชา (Citizen Center)**

* ทำงานด้วยจิตสำนึกของข้าราชการที่ดีและเก่ง มุ่งให้บริการประชาชนด้วยคุณธรรมจริยธรรม
* ทำงานด้วยมุมของประชาชนและผู้มีส่วนได้ส่วนเสีย
* รับฟังความคิดเห็นและความคาดหวังที่หลากหลายอย่างครบถ้วนเพื่อการบริหารจัดการแบบมีส่วนร่วมและสมดุลโดยคำนึงถึงประโยชน์สาธารณะของประเทศชาติและสังคม เป็นสำคัญ

1. **กล้าคิดสร้างสรรค์ (Think out of the Box)**
   * กล้าคิดไปข้างหน้า (Forward Thinking) โดยคำนึงถึงผลสัมฤทธิ์ของงานเป็นสำคัญ
   * แสวงหาทางเลือกอย่างสร้างสรรค์ และ/หรือนำเทคโนโลยีนวัตกรรมใหม่ ๆ มาใช้เพื่อพัฒนาปรับปรุงวิธีการทำงาน
   * รวบรวมข้อมูลที่ครบถ้วนและเพียงพอเพื่อใช้วิเคราะห์และประเมินข้อดีและข้อด้อยของทางเลือกอย่างรอบคอบเป็นกลาง โดยไม่ยอมให้ข้อกฎหมาย ระเบียบปฏิบัติมาเป็นอุปสรรคในการทำงาน
2. **เชื่อมั่นทำได้ (Can-Do Attitude)**

* ปรับทัศนคติเป็นบวกต่อบทบาทและพันธกิจของกระทรวงและกรม/กองที่ได้รับผลกระทบ จากเหตุและปัจจัยทั้งภายในภายนอกประเทศ
* เปิดใจรับมอบภารกิจใหม่ที่ท้าทายความรู้ความสามารถด้วยความยินดี
* กระตือรือร้นเรียนรู้มุ่งพัฒนาตนเองให้พร้อมปรับตัวรับความเปลี่ยนแปลงอยู่เสมอ
* ทำงานอย่างข้าราชการมืออาชีพที่ส่งมอบผลงานที่มีคุณภาพด้วยความรวดเร็ว (Quality with Speed)

1. **ร่วมใจเป็นทีม (Team Work)**

* ทำงานแบบมุ่งเป้าหมายของกระทรวงพลังงานเป็นหลักชัย โดยไม่แบ่งเขาแบ่งเรา
* เปิดใจรับฟัง ให้ความร่วมมือ และปฏิบัติตามข้อตกลงในการทำงานร่วมกัน (Service Agreement) ทั้งภายในหน่วยงานและข้ามหน่วยงาน
* ยินดีให้ความช่วยเหลือแก้ไขปัญหาที่เกิดขึ้นโดยถือเป็นความรับผิดชอบร่วมกัน
* ถ่ายทอดแลกเปลี่ยนเรียนรู้ข้อมูลแบบพี่สอนน้อง เพื่อนแนะนำเพื่อนด้วยความปรารถนาดีต่อกัน
* ยอมรับในความแตกต่าง/ข้อจำกัดของหน่วยงานและบุคคล

**3.1.3 โครงสร้างสำนักงานปลัดกระทรวงพลังงาน**

โครงสร้างของสำนักงานปลัดกระทรวงพลังงาน ดังแสดงในรูปที่ 3-1



**รูปที่ 3-1 โครงสร้างส่วนราชการของสำนักงานปลัดกระทรวงพลังงาน**

**3.2 ภารกิจ อำนาจ หน้าที่ ของสำนักงานปลัดกระทรวงพลังงาน**

ตามกฎกระทรวงแบ่งส่วนราชการสำนักงานปลัดกระทรวงพลังงาน พ.ศ. 2562 มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดสรรทรัพยากร และบริหารราชการทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีหน้าที่และอำนาจดังต่อไปนี้

1. ศึกษา วิเคราะห์ และจัดทำข้อมูล เพื่อใช้ในการกำหนดนโยบาย เป้าหมายและผลสัมฤทธิ์ ของกระทรวง
2. พัฒนายุทธศาสตร์การบริหารของกระทรวง และแปลงนโยบายเป็นแนวทางและแผนการปฏิบัติงาน
3. จัดทำยุทธศาสตร์ ประสานการบริหารราชการ และปฏิบัติการเกี่ยวกับงานที่อยู่ในอำนาจหน้าที่ของกระทรวงในต่างประเทศ
4. จัดสรรและบริหารทรัพยากรของกระทรวง เพื่อให้เกิดการประหยัด คุ้มค่า และสมประโยชน์
5. กำกับ เร่งรัด ติดตาม และประเมินผล รวมทั้งประสานการปฏิบัติราชการของส่วนราชการ ในสังกัดกระทรวง
6. พัฒนาระบบเทคโนโลยีสารสนเทศและการสื่อสาร เพื่อใช้ในการบริหารงานและการบริการ ของส่วนราชการในสังกัดกระทรวง
7. ดูแลงานประชาสัมพันธ์และพัฒนาปรับปรุงกฎหมายที่เกี่ยวข้องให้ทันสมัย
8. กำกับดูแลและส่งเสริมการดำเนินภารกิจด้านพลังงานในส่วนภูมิภาคให้เป็นไปตามกฎหมาย ที่เกี่ยวข้องภายในเขตอำนาจ
9. ส่งเสริมความรู้และความเข้าใจ ตลอดจนประสานการมีส่วนร่วมของประชาชนเกี่ยวกับการพัฒนาโครงสร้างพื้นฐานด้านพลังงานทั้งในส่วนกลางและส่วนภูมิภาค
10. ศึกษา ประสานงาน สนับสนุน และส่งเสริมเพื่อการพัฒนาโรงไฟฟ้าฐาน
11. ประสาน บูรณาการ ขับเคลื่อนยุทธศาสตร์ และพัฒนาระบบบริหารจัดการพลังงานในภูมิภาค
12. ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย

ภารกิจ อำนาจหน้าที่ของหน่วยงานต่าง ๆ ภายใต้โครงสร้างส่วนราชการของสำนักงานปลัดกระทรวงพลังงาน มีรายละเอียดดังต่อไปนี้

***กลุ่มตรวจสอบภายใน (ตสน.)***

มีหน้าที่และอำนาจดังต่อไปนี้

1. ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานปลัดกระทรวงและกระทรวง
2. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***กลุ่มพัฒนาระบบบริหาร (กพร.)***

มีหน้าที่และอำนาจดังต่อไปนี้

1. เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง
2. ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง
3. ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงานปลัดกระทรวงและกระทรวง
4. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***ศูนย์ปฏิบัติการต่อต้านการทุจริต (ศปท.)***

มีหน้าที่และอำนาจดังต่อไปนี้

1. เสนอแนะแก่ปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการ ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต มาตรการป้องกันและปราบปรามการทุจริตภาครัฐ และนโยบายของรัฐบาลที่เกี่ยวข้อง เสนอต่อปลัดกระทรวง
2. ประสานงาน เร่งรัด และกำกับให้ส่วนราชการในสังกัดดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ
3. รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในส่วนราชการ และส่งต่อไปยังส่วนราชการและหน่วยงานที่เกี่ยวข้อง
4. คุ้มครองจริยธรรมตามประมวลจริยธรรมข้าราชการพลเรือน
5. ประสานงาน เร่งรัด และติดตามเกี่ยวกับการดำเนินการตาม (3) และ (4) และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง
6. ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของส่วนราชการในสังกัดและการคุ้มครองจริยธรรม เสนอต่อปลัดกระทรวงและหน่วยงานที่เกี่ยวข้อง
7. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***กองกลาง (กก.)***

มีหน้าที่และอำนาจดังต่อไปนี้

1. ดำเนินการเกี่ยวกับงานบริหารทั่วไปของสานักงานปลัดกระทรวง และงานช่วยอำนวยการ
2. ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงานปลัดกระทรวง
3. ดำเนินการเกี่ยวกับการจัดระบบงานและบริหารงานบุคคลของสำนักงานปลัดกระทรวงและกระทรวง
4. ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญางานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในอำนาจหน้าที่ของสำนักงานปลัดกระทรวงและกระทรวง
5. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***กองการต่างประเทศ (กกต.)***

มีหน้าที่และอำนาจดังต่อไปนี้

1. จัดทำยุทธศาสตร์ความร่วมมือด้านพลังงานระหว่างประเทศทั้งในลักษณะความร่วมมือทวิภาคีและพหุภาคีกับประเทศที่มีศักยภาพด้านพลังงาน และในกรอบความร่วมมือต่าง ๆ
2. กำหนดท่าทีด้านพลังงานในการประชุมระหว่างประเทศ
3. เชื่อมโยงข้อมูลด้านพลังงานกับหน่วยงานของต่างประเทศ รวมทั้งประสาน จัดทำและพัฒนาฐานข้อมูล ตลอดจนเผยแพร่ข้อมูลด้านพลังงานระหว่างประเทศแก่หน่วยงานที่เกี่ยวข้อง
4. ติดตาม ประสานความร่วมมือ และส่งเสริมเครือข่ายด้านพลังงานระหว่างประเทศกับองค์การหรือหน่วยงานต่างประเทศ
5. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***กองตรวจราชการ (กตร.)***

มีหน้าที่และอำนาจดังต่อไปนี้

1. ศึกษา วิเคราะห์ และจัดทำแผนการตรวจราชการของกระทรวงและแผนการตรวจราชการแบบบูรณาการ
2. สนับสนุนการตรวจราชการตามแผนการตรวจราชการประจำปีและแผนการตรวจราชการแบบบูรณาการของผู้ตรวจราชการกระทรวง
3. ประสานการตรวจราชการกับหน่วยรับตรวจและจัดทำข้อมูลที่เกี่ยวข้องกับการตรวจราชการเพื่อสนับสนุนการตรวจราชการของผู้ตรวจราชการกระทรวง
4. ร่วมติดตามและสนับสนุนผู้ตรวจราชการกระทรวงในการตรวจราชการ และการตรวจติดตามเรื่องร้องเรียนและเรื่องร้องทุกข์
5. จัดทำรายงานผลการตรวจราชการของผู้ตรวจราชการกระทรวง ประเมินผลแผนงานและโครงการในการตรวจราชการ
6. รับเรื่องร้องเรียนและเรื่องร้องทุกข์ที่อยู่ในอำนาจหน้าที่กระทรวง ตรวจสอบข้อมูลเบื้องต้นและเสนอความเห็นต่อผู้บังคับบัญชา
7. สืบสวนสอบสวนข้อเท็จจริงและจัดทำรายงานผลหรือความคืบหน้าพร้อมความเห็นเสนอต่อผู้บังคับบัญชา
8. กำกับ เร่งรัด และติดตามการนำข้อเสนอแนะที่ได้รับจากการตรวจราชการ รวมทั้งเรื่องร้องเรียนและเรื่องร้องทุกข์ไปสู่การปฏิบัติ
9. สนับสนุนการปฏิบัติงานของคณะกรรมการตรวจสอบและประเมินผลประจำกระทรวง
10. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***กองยุทธศาสตร์และแผนงาน (กยผ.)***

มีหน้าที่และอำนาจดังต่อไปนี้

1. ศึกษา วิเคราะห์ และจัดทำข้อมูล เพื่อเสนอแนะนโยบายและกลยุทธ์ในการจัดทำแผนงานโครงการ และแผนการปฏิบัติงานของกระทรวง
2. จัดทำและพัฒนาแผนยุทธศาสตร์ของสำนักงานปลัดกระทรวงและกระทรวง ประสานนโยบายและแผนไปสู่การปฏิบัติให้สอดคล้องกับนโยบายและแผนแม่บทของกระทรวง รวมทั้งเร่งรัด ติดตามและประเมินผลการปฏิบัติงานของหน่วยงานในสังกัดกระทรวง
3. ติดตาม และประสานความร่วมมือกับหน่วยงานต่าง ๆ ทั้งภาครัฐ ภาคเอกชน และภาคประชาชน
4. ประสาน บูรณาการ ขับเคลื่อนยุทธศาสตร์ และพัฒนาระบบบริหารจัดการพลังงานในภูมิภาค
5. ประชาสัมพันธ์และเผยแพร่กิจกรรมและการปฏิบัติราชการของหน่วยงานที่เกี่ยวข้อง
6. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***กองศึกษาและพัฒนาโรงไฟฟ้าฐาน (กศร.)***

มีหน้าที่และอำนาจดังต่อไปนี้

1. ศึกษา วิเคราะห์ ประเมินสถานการณ์ และจัดทำยุทธศาสตร์การขับเคลื่อนแผนพัฒนาโครงการโรงไฟฟ้าฐาน
2. จัดทำแผนปฏิบัติการเพื่อให้เป็นไปตามยุทธศาสตร์การขับเคลื่อนแผนพัฒนาโครงการโรงไฟฟ้าฐาน
3. เผยแพร่ ถ่ายทอด รณรงค์ และสร้างเครือข่ายความร่วมมือของประชาชนที่เกี่ยวกับการพัฒนาโครงการโรงไฟฟ้าฐานและโรงไฟฟ้าพลังงานขยะ
4. ประสานงาน และดาเนินการร่วมกับหน่วยงานต่าง ๆ ที่เกี่ยวข้องเพื่อการพัฒนาโครงการโรงไฟฟ้าฐาน
5. ติดตาม และประเมินผลการพัฒนาโครงการโรงไฟฟ้าฐาน
6. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***ศูนย์เทคโนโลยีสารสนเทศและการสื่อสาร (ศทส.)***

มีหน้าที่และอำนาจดังต่อไปนี้

1. จัดทำแผนปฏิบัติการดิจิทัลของสำนักงานปลัดกระทรวงและกระทรวงให้สอดคล้องกับแผนพัฒนาดิจิทัลเพื่อเศรษฐกิจและสังคม
2. ดำเนินการเกี่ยวกับการบริหารจัดการเทคโนโลยีสารสนเทศและการสื่อสารของส่วนราชการ ในสังกัดกระทรวง
3. พัฒนาระบบงานคอมพิวเตอร์และเครือข่าย รวมทั้งให้คำปรึกษาแนะนำการใช้คอมพิวเตอร์และการใช้โปรแกรม
4. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***สำนักงานพลังงานจังหวัด (สพจ.)***

มีหน้าที่และอำนาจในเขตพื้นที่จังหวัดที่รับผิดชอบดังต่อไปนี้

1. ประสานงานและปฏิบัติหน้าที่ในฐานะผู้แทนของกระทรวงในส่วนภูมิภาค รวมทั้งประสานและสนับสนุนการปฏิบัติงานด้านพลังงาน
2. กำกับดูแลและส่งเสริมการดำเนินงานด้านความปลอดภัยและสิ่งแวดล้อมของกิจการน้ำมันเชื้อเพลิง
3. กำกับดูแลคุณภาพ การค้า และการสำรองน้ำมันเชื้อเพลิง
4. ส่งเสริมและพัฒนาพลังงานทดแทนและการอนุรักษ์พลังงาน
5. ประสานและอำนวยความสะดวกในการสำรวจและผลิตเชื้อเพลิงธรรมชาติ
6. จัดทำ เสนอแนะ และประสานแผนพัฒนาพลังงานในระดับจังหวัด รวมทั้งประสานการพัฒนาและประเมินผลการดำเนินงานตามแผนดังกล่าว
7. ส่งเสริมการมีส่วนร่วมของทุกภาคส่วนในงานด้านพลังงาน
8. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

***สำนักส่งเสริมการมีส่วนร่วมของประชาชน (สสช.) (หน่วยงานภายใน)***

มีหน้าที่และอำนาจดังต่อไปนี้

1. ส่งเสริม พัฒนาและบริหารการมีส่วนร่วมของภาคประชาชนแบบบูรณาการสำหรับกิจการพลังงานเพื่อสนองต่อนโยบายของประเทศ
2. สร้างการมีส่วนร่วมจากภาคประชาชนในการกำหนดนโยบาย แผนและยุทธศาสตร์การพัฒนาพลังงานของประเทศ
3. สร้างมาตรฐาน กฎ และระเบียบ เพื่อกำกับดูแลการดำเนินกิจการที่เกี่ยวเนื่องกับนโยบายพลังงานอย่างมีส่วนร่วมของทุกภาคส่วน
4. ส่งเสริมและสนับสนุนการดำเนินความรับผิดชอบต่อสังคมและสิ่งแวดล้อมของหน่วยงาน ด้านพลังงาน
5. ส่งเสริมและประสานการปฏิบัติงานระหว่างส่วนราชการในส่วนกลางและส่วนภูมิภาคเพื่อให้เกิดการมีส่วนร่วมในการพัฒนาระบบการทำงานให้มีประสิทธิภาพ